भोपाल, 15 जून l ईद के मुबारक अवसर पर मुस्लिम धर्म गुरुओं – अखिल भारतीय उलेमा बोर्ड मध्यप्रदेश इकाई के अध्यक्ष सैयद अनस अली नदवी, गुना शहर काजी नूरुल्ला यूसुफजई, भिंड शहर काजी हाफिज हसमत अली ने ईद की मुबारकबाद देते हुए समाज में बाल विवाह पर रोक और स्तनपान को बढ़ावा देने की अपील की है। उन्होंने अपने बयान में कहा कि हम बाल विवाह से होने वाली परेशानियों के बारे में समाज में जागरूकता के लिए हरसंभव कोशिश करेंगे l इन धर्म-गुरुओं ने मां के दूध को बच्चों के लिए प्रकृति का सबसे अच्छा उपहार बताते हुए उन्‍होंने कहा कि स्‍तनपान बच्‍चों को जीवित रहने, बढ़ने और अपनी पूरी क्षमता से विकसित होने में सक्षम बनाता है। इस पर जागरूकता फैलाने की आवश्‍यकता है। वे ईद के मौके पर इस संदेश को अधिक से अधिक लोगों तक पहुंचाएंगे।